Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa ustanovuje suma minimálnej mzdy na rok 2015 

Spôsob pripomienkového konania	Skrátená lehota je z dôvodu povinnosti predložiť predmetný návrh nariadenia vlády Slovenskej republiky na rokovanie HSR dňa 22. septembra 2014 a následne ho predložiť na rokovanie vlády Slovenskej republiky, tak ako je ustanovené v § 7 ods. 5 zákona č. 663/2007 Z. z. o minimálnej mzde v znení neskorších predpisov. 	
Počet vznesených pripomienok, z toho zásadných	11  / 6 	
Počet vyhodnotených pripomienok	10 	
		
Počet akceptovaných pripomienok, z toho zásadných	4  / 1 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	5  / 5 	
		
Rozporové konanie (s kým, kedy, s akým výsledkom)	RÚZ, AZZZ SR a ANS	
Počet odstránených pripomienok	0	
Počet neodstránených pripomienok	5	

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	 	x 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	2 (2o,0z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
8 .	Ministerstvo obrany Slovenskej republiky 	 	 	x 	 	
9 .	Ministerstvo zahraničných vecí a európskych záležitostí Slovenskej republiky 	 	 	x 	 	
10 .	Ministerstvo práce, sociálnych vecí a rodiny Slovenskej republiky 	 	 	 	x 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	 	 	x 	 	
13 .	Ministerstvo zdravotníctva Slovenskej republiky 	1 (0o,1z) 	 	 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	 	 	x 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	x 	 	
24 .	Národná banka Slovenska 	1 (1o,0z) 	 	 	 	
25 .	Odbor aproximácie práva sekcie vládnej legislatívy Úradu vlády SR 	 	 	 	x 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	 	 	x 	 	
29 .	Konfederácia odborových zväzov Slovenskej republiky 	1 (1o,0z) 	 	 	 	
30 .	Asociácia zamestnávateľských zväzov a združení Slovenskej republiky 	3 (0o,3z) 	 	 	 	
31 .	Ústavný súd Slovenskej republiky 	 	 	 	x 	
32 .	Národný inšpektorát práce 	 	 	 	x 	
33 .	Slovenská obchodná a priemyselná komora 	 	 	 	x 	
34 .	Kancelária prezidenta Slovenskej republiky 	 	 	 	x 	
35 .	Sociálna poisťovňa 	1 (1o,0z) 	 	 	 	
36 .	Úrad pre dohľad nad zdravotnou starostlivosťou 	 	 	x 	 	
37 .	Ústredie práce, sociálnych vecí a rodiny 	 	 	x 	 	
38 .	Republiková únia zamestnávateľov 	1 (0o,1z) 	 	 	 	
39 .	Združenie miest a obcí Slovenska 	 	 	 	x 	
40 .	Únia miest Slovenska 	 	 	 	x 	
41 .	Bratislavský samosprávny kraj 	 	 	 	x 	
42 .	Nitriansky samosprávny kraj 	 	 	 	x 	
43 .	Prešovský samosprávny kraj 	 	 	 	x 	
44 .	Trenčiansky samosprávny kraj 	 	 	 	x 	
45 .	Trnavský samosprávny kraj 	 	 	x 	 	
46 .	Žilinský samosprávny kraj 	 	 	 	x 	
47 .	Magistrát hlavného mesta SR 	 	 	 	x 	
48 .	Banskobystrický samosprávny kraj 	 	 	 	x 	
49 .	Košický samosprávny kraj 	 	 	 	x 	
50 .	Inštitút pre výskum práce a rodiny 	 	 	x 	 	
51 .	Kancelária Národnej rady Slovenskej republiky 	 	 	 	x 	
52 .	Mestský úrad Nitra 	 	 	 	x 	
53 .	Mestský úrad Trnava 	 	 	 	x 	
54 .	Mestský úrad Trenčín 	 	 	 	x 	
55 .	Mestský úrad Žilina 	 	 	 	x 	
56 .	Mestský úrad Banská Bystrica 	 	 	 	x 	
57 .	Mestský úrad Prešov 	 	 	 	x 	
58 .	Magistrát mesta Košice 	 	 	 	x 	
59 .	Odbor zmeny klímy 	 	 	 	x 	
60 .	Asociácia nemocníc Slovenska 	1 (0o,1z) 	 	 	 	
	SPOLU	11 (5o,6z) 	0 (0o,0z) 	26 	27 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MF SR 	Všeobecne 
Do doložky vplyvov žiadam doplniť prerozdelenie zvýšeného výnosu dane z príjmov fyzických osôb (ďalej len „DPFO“) príslušným podielom pre vyššie územné celky (ďalej len „VÚC“), pretože v doložke vplyvov sú vykvantifikované finančné dôsledky na rozpočty obcí a VÚC, pričom chýba zohľadnenie vplyvov na príjmovú časť rozpočtov VÚC z celkového zvýšeného výnosu DPFO (podiel VÚC na výnose DPFO podľa súčasného platného právneho stavu je 21,9%). Zároveň upozorňujem, že v legislatívnom procese sú predložené na prerokovanie návrhy na úpravu podielov na výnose DPFO (s navrhovanou účinnosťou od 1. januára 2015) s výškou podielu pre obce 68,5%, VÚC 29,2% a štát 2,3%. 
 	O 	A 	Doložky vplyvov boli doplnené podľa pripomienky MF SR 	
MZ SR 	K doložke vybraných vplyvov 
V časti 2.1 Zhrnutie vplyvov na rozpočet verejnej správy v návrhu (vrátane vplyvu OOP) v tabuľke č. 1 na strane 15 je pre rok 2015 uvedená výška negatívneho vplyvu na zdravotné poisťovne v sume 59 011 633,53 eur. Podľa verejne publikovaných údajov, ktorých autorom je Inštitút finančnej politiky Ministerstva financií Slovenskej republiky, ktoré je autorom návrhu na zavedenie odvodovej odpočítateľnej položky, predstavuje negatívny vplyv na zdravotné poisťovne v roku 2015 sumu 150 mil. eur. Uvedené (a tiež sumy na roky 2016 a 2017) žiadame zosúladiť. Táto pripomienka je zásadná. 
 	Z 	A 	Z doložky vplyvov bolo vypustené vyčíslenie kombinovaného vplyvu zvýšenia sumy minimálnej mzdy a zavedenia odvodovej odpočítateľnej položky. Vplyv tohto pripravovaného opatrenia bude súčasťou doložky vplyvov zavedenia odvodovej odpočítateľnej položky v oblasti zdravotného poistenia. 	
NBS 	k prílohe č. l a predkladacej správe 
1. V prílohe č.1 navrhujeme pri výpočte nominálnej produktivity práce z HDP v časti Priemerný počet zamestnancov v hospodárstve uvádzať celkovú zamestnanosť namiesto počtu zamestnancov, ktorý je skresľovaný presunmi medzi podnikaním formou SZČO, pracovnými pomermi a inými právnymi formami podnikania. 

2. V predkladacej správe sa uvádza, že navrhované 7,95 % zvýšenie minimálnej mzdy je podmienené zavedením odvodovej odpočítateľnej položky do systému poistných fondov zdravotného poistenia, ktorým bude vláda Slovenskej republiky kompenzovať zvýšenie nákladov zamestnávateľov. Navrhujeme, aby zavedenie odpočítateľnej položky do systému poistných fondov zdravotného poistenia bolo zapracované aj do návrhu nariadenia vlády. 
 	O 	ČA 	Príloha č. 1 bude na rokovanie vlády SR upravená podľa septembrovej prognózy MF SR, kedy bude zohľadnená aj pripomienka v bode č. 1. 

K bodu2: Obsahová časť nariadenia vlády vyplýva zo splnomocňovacieho ustanovenia § 2 ods. 1 zákona č. 663/2007 Z. z. o minimálnej mzde v znení neskorších predpisov, ktoré splnomocňuje vládu SR iba na ustanovenie mesačnej a hodinovej sumy minimálnej mzdy na celý nasledujúci kalendárny rok. 	
KOZ SR 	: Stanovisko k návrhu nariadenia vlády Slovenskej republiky, ktorým sa ustanovuje suma minimálnej mzdy na rok 2015 
KOZ SR k predloženému návrhu nemá pripomienky. 	O 	A 	 	
AZZZ SR 	všeobecná 
Návrh kompenzácie minimálnej mzdy prostredníctvom OOP nerieši otázku zvýšených nákladov v súvislosti s paragrafom 120 Zákonníka práce. Tieto zvýšené náklady môžu znamenať pre malé a stredné nemocnice, ktoré nie sú v pôsobnosti MZ SR závažný existenčný problém. 	Z 	N 	Pripomienka je nad rámec návrhu nariadenia vlády Slovenskej republiky, nakoľko sa týka odvodovej odpočítateľnej položky v oblasti odvodov na zdravotné poistenie vo vzťahu k inštitútu minimálnych mzdových nárokov, ktorý upravuje § 120 zákona č. 311/2001 Z. z. Zákonník práce v znení neskorších predpisov. Zavedením odvodovej odpočítateľnej položky chce vláda SR kompenzovať zvýšenie ceny práce zamestnávateľa v prípade zamestnancov s príjmom do 494 eur. Zníženie odvodov zdravotného poistenia sa týka aj zamestnancov, ktorí vykonávajú práce zaradené do 2. stupňa náročnosti (sanitári a pomocný personál v nemocniciach). Práca kvalifikovaných zdravotníckych zamestnancov (napr. zdravotných sestier a lekárov) v nemocniciach by mala byť vzhľadom na vysokú zložitosť a zodpovednosť vykonávanej práce ohodnotená vyšším príjmom, než predstavujú sadzby minimálnych mzdových nárokov podľa § 120 Zákonníka práce. 	
AZZZ SR 	všeobecná 
Ekonomický dopad z navrhovanej úpravy minimálnej mzdy bude pre zamestnávateľov aj vo väzbe na § 96 od.5 (náhrada najmenej 20 % hodinovej sadzby minimálnej mzdy v eurách za každú hodinu neaktívnej časti pracovnej pohotovosti mimo pracoviska), § 123 ods.1 (mzdové zvýhodnenie najmenej 20 % hodinovej sadzby minimálnej mzdy za hodinu nočnej práce) a §124 ods.3 (mzdová kompenzácia za sťažený výkon práce najmenej 20% hodinovej sadzby minimálnej mzdy pri výkone pracovných činností, ktoré príslušný orgán verejného zdravotníctva zaradil do 3. alebo 4 kategórie) Zákonníka práce, keď súčasné minimum 0,41 € sa zvýši na 0,44 €. 	Z 	N 	Nárast sadzby náhrady za pracovnú pohotovosť mimo pracoviska, mzdového zvýhodnenia za nočnú prácu a mzdovej kompenzácie za sťažený výkon práce (vo všetkých prípadoch 20 % zo sumy minimálnej mzdy) bude bez odvodov za zamestnávateľa predstavovať cca 3,2 eurocenta na hodinu. Uvedený dopad na zvýšenie nákladov zamestnávateľov možno považovať za zanedbateľný. 	
AZZZ SR 	všeobecná 
AZZZ SR dlhodobo poukazuje na jeden z kľúčových problémov v oblasti trhu práce a zamestnanosti, ktorý je spojený s vysokými nákladmi ceny práce vyplývajúcimi najmä z vysokého daňovo odvodového zaťaženia nielen nízkopríjmovej skupiny zamestnancov. 
Z tohto pohľadu vítame návrh na zníženie odvodového zaťaženia zo zdrav. odvodov, ktorý sa má však týkať iba nízkopríjmových zamestnancov, ktorých čistá mzda by od úrovne min. mzdy po úroveň cca 500EUR mala byť v čistom vyjadrení vďaka odvodovej odpočíateľnej položke vyššia. 
Tento model postupného znižovania OOP s rastúcim príjmom až do výšky 494,- EUR sa však AZZZ SR rozhodla v tomto nastavení nepodporiť najmä z dvoch dôvodov: 
1) Model OOP je spojený s nárastom min. mzdy o takmer 8 %, čo je dvojnásobný rast v porovnaní s predchádzajúcimi rokmi, pričom rok 2013 a rok 2009 boli z pohľadu dopadov krízy najťažšími rokmi. 
2) Hoci má byť zvýšenie min. mzdy časti zamestnancov (s platom do 500EUR) kompenzované prostredníctvom OOP, efekt nárastu min. mzdy tlačí aj na zvyšovanie miezd v ďalších príjmových kategóriách, kde bude snaha o rovnaký cca 8%-ný rast, čo bude znamenať pre firmy neúnosnú záťaž, ktorá v mnohých prípadoch vyústi do racionalizačných opatrení a zhoršenia podmienok pre udržanie a tvorbu pracovných miest. 
Historicky najvyššie navýšenie minimálnej mzdy, môže byť teda pri istých úrovniach vo vzťahu k zamestnanosti až likvidačné. Ak sa neúmerným spôsobom zvyšuje min. mzda, tak v praxi to bude znamenať to, že niektorí zamestnanci, môžu prísť v budúcom roku o prácu - a to je oveľa horšie, ako keď majú o pár eur nižšiu, ale stabilnú mzdu. 
Dôležitým faktom je aj to, že zdravotné odvody nízkopríjmových zamestnancov má štát uhrádzať / kompenzovať len v roku 2015, síce s prísľubom, že ide o začiatok systémových zmien, ktoré budú platiť aj v budúcnosti, čo však nie je zatiaľ dostatočne garantované, a sú preto stále odôvodnené obavy, či nejde len o dočasné, či jednorazové riešenie. 
 	Z 	N 	Pripomienka je nad rámec návrhu nariadenia vlády a týka sa zavedenia odvodovej odpočítateľnej položky do systému odvodov na zdravotné poistenie. Pôjde o opatrenie, ktorým vláda SR bude kompenzovať vplyv zvýšenia ceny práce zamestnávateľa v prípade zamestnancov s príjmom do 494 eur. 	
SOCP 	K doložke vybraných vplyvov - K časti D. Výpočet vlyvu zvýšenia minimálnej mzdy na príjem štátneho rozpočtu 
V časti D1, v druhej tabuľke na strane 12 v druhom aj treťom riadku prvého stĺpca je uvedený ako ukazovateľ rovnaký text "počet zamestnancov s nárokom na doplatok v podnikateľskej sfére", ale počet zamestnancov s nárokom na doplatok v rozpočtovej sfére nie je uvedený; vychádzajúc z textu nad tabuľkou máme za to, že zámerom bolo uviesť aj počet zamestnancov v rozpočtovej sfére.  	O 	A 	 	
RUZ 	1. Zásadná pripomienka k návrhu ako celku 
Ministerstvo navrhuje ustanoviť na rok 2015 minimálnu mzdu v sume na 380,00 eura mesačne a 2,184 eura na odpracovanú hodinu. Zvýšenie sumy minimálnej mzdy oproti súčasnej sume 352 eur predstavuje nárast o 7,95 %. Vyšší nárast sumy minimálnej mzdy sa navrhuje v nadväznosti na zámer vlády Slovenskej republiky kompenzovať zvýšenie nákladov zamestnávateľov znížením vymeriavacieho základu na odvody do poistných fondov na zdravotné poistenie (odvodová odpočítateľná položka) tak, aby pri mzde zamestnanca do úrovne sumy 380 eur nedošlo ku zvýšeniu celkovej ceny práce zamestnávateľa. Zavedenie odpočítateľnej odvodovej položky považujeme za správny krok, ktorý môže prispieť k zmierneniu dopadov zvýšenia minimálnej mzdy na nízkopríjmové skupiny. Navrhované výrazné zvýšenie však vytvára podstatný tlak na rast miezd vo vyšších pásmach minimálnej mzdy, ktoré už odvodová odpočítateľná položka nepokrýva. Keďže Zákonník práce vymedzuje stupne náročnosti pracovných miest /viď nižšie Príloha 2), zvýšenie minimálnej mzdy na 380€ sa dotkne aj vyšších mzdových úrovní. Zvýšenie hrubej mzdy zvýši odvody zamestnávateľa, ktoré síce v prípade druhého pásma eliminuje uplatnenie OOP, ale samotné zvýšenie hrubej mzdy kompenzované nebude. Zvýšenie minimálnej mzdy spolu so zavedením odpočítateľnej odvodovej položky by tak bolo možné podporiť v prípade, ak by došlo k úprave §120 o minimálnych mzdových nárokoch podľa Zákonníka práce 	Z 	N 	Inštitút minimálnych mzdových nárokov upravuje § 120 zákona č. 311/2001 Z. z. Zákonník práce v znení neskorších predpisov. Odvodová odpočítateľná položka v oblasti zdravotného poistenia sa pripravuje ako osobitné opatrenie vlády SR na kompenzáciu zvýšenia ceny práce zamestnávateľa v prípade zamestnancov s príjmom do 494 eur ako aj na motiováciu nezamestnaných osôb prijať nekvalifikovanú prácu za mzdu na úrovni minimálnej mzdy. Úľava na odvodoch sa týka aj zamestnancov, ktorých náročnosť práce zodpovedá 2. stupňu náročnosti, a teda aj celkovej ceny práce zamestnávateľa za týchto zamestnancov. 	
ANS 	celému návrhu 
Návrh kompenzácie minimálnej mzdy prostredníctvom OOP nerieši otázku zvýšených nákladov v súvislosti s paragrafom 120 Zákonníka práce. 
Odôvodnenie: 
Tieto zvýšené náklady môžu znamenať pre malé a stredné nemocnice, ktoré nie sú v pôsobnosti MZ SR závažný existenčný problém. 	Z 	N 	Pripomienka je nad rámec návrhu nariadenia vlády Slovenskej republiky, nakoľko sa týka odvodovej odpočítateľnej položky v oblasti odvodov na zdravotné poistenie vo vzťahu k inštitútu minimálnych mzdových nárokov, ktorý upravuje § 120 zákona č. 311/2001 Z. z. Zákonník práce v znení neskorších predpisov. Zavedením odvodovej odpočítateľnej položky chce vláda SR kompenzovať zvýšenie ceny práce zamestnávateľa v prípade zamestnancov s príjmom do 494 eur. Zníženie odvodov zdravotného poistenia sa týka aj zamestnancov, ktorí vykonávajú práce zaradené do 2. stupňa náročnosti (sanitári a pomocný personál v nemocniciach). Práca kvalifikovaných zdravotníckych zamestnancov (napr. zdravotných sestier a lekárov) v nemocniciach by mala byť vzhľadom na vysokú zložitosť a zodpovednosť vykonávanej práce ohodnotená vyšším príjmom, než predstavujú sadzby minimálnych mzdových nárokov podľa § 120 Zákonníka práce.